ვილჩის ჟუდეცი
ვილჩის ჟუდეცი (რუმ. Judeţul Vâlcea) — ჟუდეცი რუმინეთში, ვლახეთის ისტორიულ ოლქში. მდებარეობს სამხრეთი კარპატების სამხრეთ კალთებზე, მდინარე ოლტის შუა დინებაში. ფართობი 5765 კმ², მოსახლეობა 355 320 ადამიანი (2011). ადმინისტრაციული ცენტრი ქალაქი რიმნიკუ-ვილჩა. აღმოსავლეთით ესაზღვრება არჯეშის ჟუდეცი, დასავლეთით — გორჟისა და ჰუნედოარის ჟუდეცები, ჩრდილოეთით — სიბიუსა და ალბის ჟუდეცები, სამხრეთით — დოლჟისა და ოლტის ჟუდეცები.